ASAP ไตรมาส 2 ขาดทุน 63.24 ลบ. เพิ่มขึ้นกว่าเท่าตัว เหตุต้นทุนขาย-บริการพุ่ง
ASAP ไตรมาส 2 ขาดทุน 63.24 ลบ. เพิ่มขึ้นกว่าเท่าตัว จากปีก่อนขาดทุน 28.94 ลบ. เหตุต้นทุนขาย-บริการพุ่ง
ASAP งบไตรมาส 2/64 ขาดทุน 63.24 ลบ. เพิ่มขึ้นกว่าเท่าตัว จากปีก่อนขาดทุน 28.94 ลบ. เหตุต้นทุนขาย-บริการพุ่ง
11 ส.ค. 2564

บริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือ ASAP รายงานผลการดำเนินงานงวดไตรมาส 2/2564 สิ้นสุดวันที่ 30 มิ.ย.2564 ดังนี้

สำหรับผลการดำเนินงานงวดไตรมาสดังกล่าวมีผลขาดทุนเพิ่มขึ้น มีสาเหตุหลักมาจากผลขาดทุนจากการขายรถยนต์เนื่องจาก ปริมาณขายรถยนต์มือสองที่เพิ่มขึ้น ประกอบกับสัดส่วนการเพิ่มขึ้นของรายได้ค่าเช่ารถยนต์ที่น้อยกว่าการเพิ่มขึ้นของต้นทุนการให้บริการ
โดยต้นทุนขายและบริการ 856.29 ล้านบาท เพิ่มขึ้น 181.80 ล้านบาท หรือร้อยละ 27 จากจำนวน 674.49 ล้านบาทในงวดเดียวกันของปีก่อน สาเหตุหลักมาจากต้นทุนขายรถยนต์ที่เพิ่มขึ้น 189.40 ล้านบาท และต้นทุนบริการรถยนต์ให้เช่าที่ลดลง 7.60 ล้านบาท